《谢李洪州莅学》
宋代·洪朋

海内声名四十年，豫章太守得才贤。鸣鸾哕哕采芹地，出日迟迟祭韭天。

可但文翁能教化，须知常衮与周旋。却惭不及南州士，合使尘埃一榻悬。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。